CELEX: 62017TN0488
Language: sk
Date: 2017-08-03 00:00:00
Title: Vec T-488/17: Žaloba podaná 3. augusta 2017 – Ghost – Corporate Management/EUIPO (Dry Zone)

18.9.2017   
            
            
               SK
            
            
               Úradný vestník Európskej únie
            
            
               C 309/40
            
         Žaloba podaná 3. augusta 2017 – Ghost – Corporate Management/EUIPO (Dry Zone)
   (Vec T-488/17)
   (2017/C 309/53)
   Jazyk konania: portugalčina
   
      Účastníci konania
   
   
      Žalobkyňa: Ghost – Corporate Management, S.A. (Lisabon, Portugalsko) (v zastúpení: S. de Barros Araújo, advokátka)
   
      Žalovaný: Úrad Európskej únie pre duševné vlastníctvo (EUIPO)
   
      Údaje týkajúce sa konania pred EUIPO
   
   
      Dotknutá sporná ochranná známka: slovná ochranná známka „Dry zone“ – prihláška č. 15498322.
   
      Napadnuté rozhodnutie: rozhodnutie druhého odvolacieho senátu EUIPO z 5. júna 2017 vo veci R 0683/2017-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               Vyhovel predmetnej žalobe, a teda v celom rozsahu zrušil rozhodnutie druhého odvolacieho senátu EUIPO z 5. júna 2017 a následne nahradil napadnuté rozhodnutie iným rozhodnutím, ktorým sa potvrdí, že opravný prostriedok č. R 683/2017-2, MUE č. 015498322 Dry Zone bol podaný včas, čím sa bude ďalej pokračovať v konaní.
            
         
               —
            
            
               uložil EUIPO povinnosť nahradiť trovy konania.
            
         
      Uvádzané žalobné dôvody
   
   
               —
            
            
               Prvý žalobný dôvod: porušenie článku 60 nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1) a pravidla 72 ods. 1 nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, 1995, s. 1; Mim. vyd. 17/001, s. 189), zmeneného a doplneného nariadením Európskeho parlamentu a Rady (EÚ) 2015/2424 zo 16. decembra 2015, ktorým sa mení nariadenie Rady (ES) č. 207/2009 o ochrannej známke Spoločenstva a nariadenie Komisie (ES) č. 2868/95, ktorým sa vykonáva nariadenie Rady (ES) č. 40/94 o ochrannej známke Spoločenstva, a zrušuje nariadenie Komisie (ES) č. 2869/95 o poplatkoch splatných Úradu pre harmonizáciu vnútorného trhu (Ú. v. EÚ L 341, 2015, s. 21).
            
         
               —
            
            
               Druhý žalobný dôvod: nedodržanie procesných záruk žalobkyne, keďže nebola skúmaná existencia skutočností, ktoré nepodliehajú vlastnej kontrole žalobkyne alebo ktoré predstavujú prípady vyššej moci, čím došlo k porušeniu zásady proporcionality.
            
         
               —
            
            
               Tretí žalobný dôvod: porušenie zásad legitímnej dôvery a právnej istoty.